Скляр: "2030 жылға қарай орман өрттері 70% азаяды"
"Скляр: "2030 жылға қарай орман өрттері 70% азаяды"" | "https://abai.kz/post/163018"
TITLE: Скляр: "2030 жылға қарай орман өрттері 70% азаяды"
URL: https://abai.kz/post/163018
META: "Скляр: "2030 жылға қарай орман өрттері 70% азаяды"" | "https://abai.kz/post/163018"
DATE: 29.12.2022
AUTHOR(s): Abai.kz
TOTAL WORDS: 147
TEXT: ҚР премьер-Министрінің бірінші орынбасары Роман Скляр 2030 жылға қарай ірі орман өрттерін 70% - ға қысқартуға уәде берді. "Орман ресурстарын дамыту мақсатында экология, геология және табиғи ресурстар министрлігі мүдделі мемлекеттік органдармен бірлесіп Қазақстан Республикасында орман кластерін дамытудың 2030 жылға дейінгі мәселелері бойынша Жол картасының жобасын әзірледі. Оның шеңберінде ірі орман өрттерін 2030 жылға қарай 70% – ға дейін қысқарту көзделген",-деп хабарлады Премьер-Министрдің орынбасары Роман Скляр. Сондай-ақ, Скляр Жол картасына сілтеме жасай отырып, мемлекеттік басқару мен заңнаманы жетілдіруге, орман шаруашылығы қызметкерлері мен мамандарының жалақысын көтеруге және орман мекемелерін материалдық-техникалық құралдармен қамтамасыз етуге уәде берді. Жобаға сәйкес, кемінде 500 га алқапта тез өсетін ағаш және бұта тұқымдарының жеке орман питомниктері мен плантациялары құрылатын болады. Бұл ретте ол 1991 жылдан бастап қазіргі уақытқа дейін ерекше қорғалатын табиғи аумақтардың (ЕҚТА) аумағы қолданыстағы ЕҚТА-ны кеңейту және жаңа ЕҚТА құру есебінен 869,2 мың гектардан 29 363,5 мың гектарға дейін ұлғайғанын атап өтті. Abai.kz
